Diari Oficial de la Generalitat Valenciana


Sumari del DOGV 8563, del 05-06-2019 (2019/5764)

RESOLUCIÓ de 31 de maig de 2019, del director general de Centres i Personal Docent, per la qual es nomena la comissió de coordinació tècnica de les comissions de selecció, dins del marc del procediment selectiu convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8563

Data del DOGV
:   05-06-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/5764


Data del document
:   31-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 31 de maig de 2019, del director general de Centres i Personal Docent, per la qual es nomena la comissió de coordinació tècnica de les comissions de selecció, dins del marc del procediment selectiu convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport. [2019/5764]  
  
De conformitat amb el que es disposa en la base 5.16 de l'Ordre 7/2019, de 28 de febrer, de la Conselleria d'Educació, Investigació, Cultura i Esport (DOGV 8498, 4 de març), per la qual es convoca procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional aquesta direcció general ha resolt:  
  
Primer  
De conformitat amb el que es disposa en la base 5.16 de la citada convocatòria, es nomena la comissió de coordinació tècnica de les comissions de selecció, que s'insereix com a annex, les funcions de la qual són la de coordinar i assessorar l'actuació de les comissions de selecció, i la de cooperar amb la Direcció General de Personal i Centres Docents quant al desenvolupament del procediment selectiu, així com vetlar pel bon funcionament d'aquest.  
  
Segon  
Els membres de la comissió de coordinació tècnica de les comissions de selecció hauran d'abstindre's d'intervindre quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si hagueren fet tasques de preparació d'aspirants a proves selectives per al mateix cos de mestres i la mateixa especialitat en els cinc anys anteriors a la publicació d'aquesta convocatòria. El president o presidenta de l'òrgan de selecció sol·licitarà dels qui la integren una declaració expressa de no trobar-se en les circumstàncies esmentades, notificant a la Direcció General de Centres i Personal Docent les abstencions que pertoquen entre els seus membres.  
El termini per a manifestar l'abstenció serà de 5 dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
Així mateix, les persones aspirants podran recusar els membres d'aquesta comissió tècnica quan concórreguen en ells circumstàncies de les previstes en el paràgraf anterior, en qualsevol moment de la tramitació del procediment, de conformitat amb l'article 24 de la Llei 40/2015, d'1 d'octubre, de règim jurídic del sector públic.  
  
Tercer  
Els membres de la comissió coordinació tècnica de les comissions de selecció tindran dret a la indemnització per raó del servei prevista en el Decret 24/1997, d'11 de febrer (DOGV 17 de febrer), modificat pel Decret 64/2011, de 27 de maig.  
Aquells docents el lloc de treball dels quals estiga situat fora del terme municipal del lloc/seu d'actuació del tribunal quedaran acollits a l'excepció prevista en l'article 4.4, de la secció primera, capítol II, del Decret 24/1997, d'11 de febrer.  
Contra la present resolució, que posa fi a la via administrativa, d'acord amb el que preceptua l'article 123 de la Llei 39/2015, d'1 d'octubre, del procediment administratiu comú de les administracions públiques, podrà interposar-se potestativament recurs de reposició davant la Direcció General de Centres i Personal Docent, en el termini d'un mes des de l'endemà de la seua publicació, o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.  
  
València, 31 de maig de 2019.- El director general de Centres i Personal Docent: José Joaquín Carrión Candel.  
ANNEX  
Comissió de coordinació tècnica de les comissions de selecció  
  
Presidenta: Moreno Fernández, Lucía. Inspectora d'Educació  
Secretària: Isasi López, M.ª José. Directora SPE V14  
Vocals:  
Castelló:   
Corchado Badía, Juan Miguel. Inspector d'Educació  
Muñoz Jimeno, José. Assessor Cefire  
  
Alacant:  
Carbó Marro, Carme. Inspectora d'Educació  
Sempere Espí, Soledad. Inspectora d'Educació  
Ferreres Artiga, Antonio. Inspector secretari Servei Territorial Inspecció Educativa  
  
València: Duet Guzmán, Inmaculada. Tècnica Subdirecció Gral. Personal Docent